Συντεταγμένες: 58°44′46″N 26°23′44″E﻿ / ﻿58.74611°N 26.39556°E﻿ / 58.74611; 26.39556

Η **Γιόγκεβα**(γερμανικά: Laisholm, εσθονικά: Jõgeva) είναι μικρή πόλη στην Εσθονία με πληθυσμό περίπου 6.000 ατόμων. Είναι το διοικητικό κέντρο της Επαρχίας Γιόγκεβα.

Είναι γνωστή ως το πιο παγωμένο μέρος στην Εσθονία, καθώς η χαμηλότερη θερμοκρασία που έχει καταγραφεί στην πόλη είναι -43,5 °C. Είναι η γενέτειρα της ποιήτριας Μπέτι Άλβερ. 

Τα έσοδα του προϋπολογισμού το 2008 ανερχόταν στα 6.993.900 ευρώ. Το 59% του προϋπολογισμού του 2011 χρησιμοποιήθηκε για την εκπαίδευση. Το 2009, στην Γιόγκεβα είχαν εγγραφεί 183 εταιρείες με συνολικά έσοδα 122.30 εκατομμυρίων ευρώ. Οι εγγεγραμμένοι άνεργοι ήταν 105 το 2008 και 158 το 2011.

Ιστορία
-------

Η Γιόγκεβα αναφέρθηκε για πρώτη φορά το 1599 ως κτήμα Γιαγκίβα, η οποία ιδρύθηκε πρόσφατα στην τοποθεσία του σημερινού χωριού υπό τις διαταγές του Βασιλιά της Πολωνίας. Κατά τη διάρκεια της πολωνικής βασιλείας στην Εσθονία (1582-1622) η περιοχή αποτελούσε μέρος του σταρόστβο του Λαϊούσε, το οποίο έγινε φέουδο κατά την διάρκεια της σουηδικής κατοχής (1622-1721).

Το 1756, το κτήμα της Γιόγκεβα έγινε ιδιοκτησία του Γκότχαρντ Γιόχαν φον Μαντόιφελ (1690-1763) και παρέμεινε στην οικογένεια φον Μαντόιφελ μέχρι το 1919, όταν κρατικοποιήθηκε από την κυβέρνηση. Το 1876, ο σιδηροδρομικός σταθμός Λάισχολμ ιδρύθηκε κοντά στο χωριό της Γιόγκεβα. Ο ιδιοκτήτης του κτήματος Γιόγκεβα, ο Ερνστ Γκότχαρντ φον Μαντόιφελ (1844-1922), ξεκίνησε την ενοικίαση γης γύρω από το σιδηροδρομικό σταθμό, το 1903. Μετά από αυτό, το χωριό άρχισε να μεγαλώνει γρήγορα. Στις 13 Οκτωβρίου 1919 η Γιόγκεβα έγινε κοινότητα και στις 1 Μαΐου 1938 έγινε πόλη. 

Κατά τη διάρκεια του Δευτέρου Παγκοσμίου Πολέμου, σχεδόν το 60% της πόλης καταστράφηκε.

Κατά τη διάρκεια της Σοβιετικής κατοχής της Εσθονίας η Γιόγκεβα έγινε σημαντικό διοικητικό κέντρο με πολλές μεγάλες βιομηχανίες. Πολλά νέα διοικητικά, εμπορικά κτίρια και κατοικίες χτίστηκαν εκείνη την περίοδο.

Τοποθεσία
---------

Το Γιόγκεβα βρίσκεται στην δεξιά όχθη του Ποταμού Πέντζα που διασχίζει την πόλη από βορρά προς νότο. Παράλληλα με το ποτάμι υπάρχει η σιδηροδρομική γραμμή Τάλιν-Τάρτου. Οι μεγάλες πόλεις Τάρτου και Τάλιν απέχουν 51 και 154 χιλιόμετρα αντίστοιχα από την Γιόγκεβα, με τις οποίες συνδέεται μέσω σιδηρόδρομου και εθνικών οδών.

Φύση και κλίμα
--------------

Η Γιόγκεβα βρίσκεται ανάμεσα σε μεγάλους λιθωνολόφους. Ο λόφος Λαϊούσε βρίσκεται ανατολικά της πόλης. Ο ποταμός Πέντζα περνάει μέσα από την πόλη.

Η πόλη έχει Υγρό ηπειρωτικό κλίμα (Dfb). Οι χειμώνες είναι συνήθως χιονισμένοι και κρύοι. Τα καλοκαίρια είναι ζεστά και συχνά υγρά, και ορισμένες ημέρες η μέγιστη θερμοκρασία μπορεί να φτάσει τους 30-35 °C. Η σεζόν των καταιγίδων ξεκινά τον Απρίλιο και συνήθως τελειώνει στα τέλη Οκτωβρίου. 

| Κλιματικά δεδομένα Jõgeva (1981–2010) |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 9.6 | 10.0 | 17.2 | 27.1 | 29.7 | 30.6 | 33.4 | 34.6 | 29.6 | 20.8 | 11.7 | 11.2 | 34,6 |
| Μέση Μέγιστη °C (°F) | −2.4 | −2.5 | 2.3 | 10.1 | 16.7 | 19.9 | 22.6 | 21.0 | 15.2 | 8.9 | 2.3 | −1.2 | 9,4 |
| Μέση Μηνιαία °C (°F) | −4.9 | −5.8 | −1.7 | 4.9 | 10.9 | 14.7 | 17.2 | 15.6 | 10.6 | 5.7 | 0.1 | −3.5 | 5,3 |
| Μέση Ελάχιστη °C (°F) | −8(18) | −9.4 | −5.6 | 0.4 | 4.9 | 9.0 | 11.2 | 10.6 | 6.4 | 2.7 | −2.2 | −6.3 | 1,1 |
| Χαμηλότερη Ελάχιστη °C (°F) | −36.7 | −35.4 | −29.5 | −13(9) | −6.6 | −2(28) | 0.5 | 0.2 | −8.4 | −15.7 | −25(−13) | −29.2 | −36,7 |
| Υετός mm (ίντσες) | 50 | 36 | 38 | 30 | 49 | 79 | 76 | 93 | 60 | 71 | 56 | 50 | 688 |
| % υγρασίας | 89 | 86 | 81 | 73 | 68 | 74 | 76 | 80 | 85 | 88 | 90 | 90 | 82 |
| Μέσες μηνιαίες ώρες ηλιοφάνειας | 31.2 | 61.0 | 124.0 | 177.0 | 268.0 | 276.6 | 276.1 | 227.7 | 140.2 | 81.8 | 29.8 | 17.9 | 1.711,4 |
| *Πηγή: Estonian Weather Service (sun, 1971–2000)* |

Πολιτισμός
----------

Το Jõgevatreff, μια ετήσια ποδηλατική επανένωση, πραγματοποιείται τον Ιούλιο. Το αποκορύφωμα της εκδήλωσης είναι η παρέλαση των ποδηλατών μέσα στην πόλη. Τον Αύγουστο, διεξάγεται το ετήσιο Πανηγύρι Σκόρδου. 
Επίσης, θεωρείται ως η έδρα του εσθονού Άγιου Βασίλη.

Αξιοθέατα και κτίρια
--------------------

* Το σπίτι μουσείο στο οποίο γεννήθηκε η Εσθονίδα ποιήτρια Μπέτι Άλβερ.
* Κιλμασάμμας - ένα μνημείο που επισημαίνει το ρεκόρ κρύου στην Εσθονία με -43.5 °C, το οποίο καταγράφηκε στην Γιόγκεβα το 1940.
* Το πέτρινο μνημείο του Εσθονικού Πόλεμου της Ανεξαρτησίας, προς τιμήν των θυμάτων.
* Το μνημείο για τα θύματα του Δευτέρου Παγκοσμίου Πολέμου.
* Το μνημείο των Εσθονών απελαθέντων κατά την διάρκεια της Σοβιετικής κατοχής από το 1941 έως το 1949.

Διεθνείς σχέσεις
----------------

### Αδελφοποιημένες πόλεις

Η Γιόγκεβα είναι αδελφοποιημένη με τις εξής πόλεις:

* Κααρίνα, Φινλανδία
* Κάρλσταντ, Σουηδία
* Κεουρούου, Φινλανδία
* Γιόναβα, Λιθουανία.

Γκαλερί
-------

* Το κτίριο ΠεεστεκομάντοΤο κτίριο Πεεστεκομάντο
* Πολυόροφο κατάστημα της Γιόγκεβα από την Σοβιετική εποχήΠολυόροφο κατάστημα της Γιόγκεβα από την Σοβιετική εποχή
* Ο σιδηροδρομικός σταθμός της ΓιόγκεβαΟ σιδηροδρομικός σταθμός της Γιόγκεβα
* Κτίριο στην Γιόγκεβα από το 1938Κτίριο στην Γιόγκεβα από το 1938
* Κατοικίες από την Σοβιετική εποχήΚατοικίες από την Σοβιετική εποχή
* Ο παλιός σιδηροδρομικός σταθμόςΟ παλιός σιδηροδρομικός σταθμός
* Ο σταθμός λεωφορείωνΟ σταθμός λεωφορείων
* Ο πύργος νερούΟ πύργος νερού
* Το Μουσείο Μπέτι ΆλβερΤο Μουσείο Μπέτι Άλβερ
* Το πολιτιστικό κέντροΤο πολιτιστικό κέντρο

Δείτε επίσης
------------

* ΣΚ Νόορους 96 Γιόγκεβα

Παραπομπές
----------

1. ↑  «Maakatastri statistika». Εσθονικό κτηματολόγιο. Ανακτήθηκε στις 19  Οκτωβρίου 2018.
2. ↑  *Στατιστική Υπηρεσία Εσθονίας*. estat.stat.ee/StatistikaKaart/VKR. Ανακτήθηκε στις 10  Νοεμβρίου 2020.
3. ↑   «Climate normals-Temperature». Estonian Weather Service. Ανακτήθηκε στις 27 Σεπτεμβρίου 2016.
4. ↑   «Climate normals-Precipitation». Estonian Weather Service. Ανακτήθηκε στις 27 Σεπτεμβρίου 2016.
5. ↑   «Climate normals-Humidity». Estonian Weather Service. Ανακτήθηκε στις 27 Σεπτεμβρίου 2016.
6. ↑   «Kliimanormid-Päikesepaiste kestus» (στα Εσθονικά). Estonian Weather Service. Αρχειοθετήθηκε από το πρωτότυπο στις 22 Φεβρουαρίου 2012. Ανακτήθηκε στις 27 Σεπτεμβρίου 2016. CS1 maint: BOT: original-url status unknown (link)
7. ↑  «Välissuhted» (στα Εσθονικά). Jõgeva linn.  H παράμετρος `|url=` είναι κενή ή απουσιάζει (βοήθεια)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιόγκεβα** |

* Επίσημη ιστοσελίδα
* Webcamera στο κέντρο της Γιόγκεβα Αρχειοθετήθηκε 2011-10-04 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 139746519
* LCCN: n2001119353

 |

 |